Rokiškio rajono savivaldybės administracijos korupcijos prevencijos 2020–2022 metų programos įgyvendinimo priemonių plano 2021 metų ataskaitos 1 priedas

**Metinė atliktos savivaldybės politikų, valstybės tarnautojų privačių interesų deklaracijų peržiūros ir atliktų veiksmų ataskaita**

2021 m. sausio 1 d. buvo pakeista privačių interesų deklaracijos forma, jos pateikimo tvarka ir pildymo taisyklės, t.y., Privačių interesų deklaracijos turi būti tvarkomos naujame registre - PINREG. Iki 2021 m. kovo 1 d. buvo privaloma visiems pateikti iš naujo privačių interesų deklaracijas. Apie tai 2021 m. vasario 10 d. elektroniniu paštu informuoti Rokiškio rajono savivaldybės administracijos Skyrių vedėjai ir seniūnai, tarybos nariai. Iš viso 78 valstybės tarnautojai, 25 tarybos nariai ir 34 darbuotojai dirbantys, pagal darbo sutartis turėjo pateikti privačių interesų deklaracijas. 2021 vasario 19 d. nedeklaravusiems tarybos nariams buvo išsiųsti priminimai el. paštu ir telefono žinutėmis apie pareigą deklaruoti privačius interesus. 2021 m. vasario 26 d. visiems valstybės tarnautojams nedeklaravusiems privačių interesų el. paštu buvo išsiųsti pakartotiniai priminimai dėl deklaravimo. 2021 m. kovo 1 d. 63 valstybės tarnautojai, 13 tarybos narių ir 6 darbuotojai dirbantys, pagal darbo sutartis buvo deklaravę privačius interesus. 2021 m. kovo 19 d. administracijos direktoriaus įsakymu Nr. AV-231 buvo patvirtintas pareigybių sąrašas, kurias einantys asmenys privalo deklaruoti privačius interesus. 2021 m. gegužės 20 d. el. paštu asmenims, kurie nebuvo deklaravę privačių interesų buvo išsiųstas priminimas. Deklaravimas buvo pratęstas iki 2021 m. birželio 1 d. 2021 m. birželio 1 d. likę 15 valstybės tarnautojų, 12 tarybos narių ir 28 darbuotojai dirbantys, pagal darbo sutartis deklaravo privačius interesus. 2021 m. lapkričio 24 d. AB „Rokiškio būtų ūkis“ direktoriui ir valdybos nariams el. paštu priminta, kad reikia deklaruoti privačius interesus. 2022 m. balandžio 20 d. visi asmenys, kurie turėjo pateikti privačių interesų deklaracijas, jas pateikė.